标题：中华成语千句文
简介
它的内容涉及中国古代神话传说，朝代更迭，政治军事，科学技术，宗教艺术，山川风物，百业众艺，修身养性等，工整押韵，情趣盎然，读来琅琅上口，易记易诵。通过诵读，孩子们既可以学习中国语文，也可以了解悠久灿烂的中国历史文化，学习做人和立身处世之道。在北京、杭州等地召开的几次专家研讨会上被一致看好，认为在精心打磨后有可能成为继《三字经》之后又一通俗文化的精品，被专家们认为是“弘扬中华文化，促进语文教育”的蒙学精品。[1]
《中华成语千句文》全文
1．民族神话
鸿蒙未辟，宇宙洪荒。亿万斯年，四极不张。盘古开天，浊沉清扬。天高地厚，乾坤朗朗。
日月经天，星宿列张。江河行地，浩浩汤汤。女娲补天，日月重光。夸父逐日，血气贲张。
精卫填海，荡气回肠。后羿射日，功德无量。神话故事，意味深长。民族精神，积厚流光。
2．人猿揖别
浩瀚宇宙，银河苍茫。地球生命，雨露阳光。斗转星移，天行有常。大陆漂移，七洲四洋。
四时更替，寒来暑往。云行雨施，万物生长。大千世界，包罗万象。自然造化，大块文章。
千岩万壑，层峦叠嶂。电闪雷鸣，狂涛巨浪。云合雾集，千态万状。长林丰草，傲雪凌霜。
飞禽走兽，虎视鹰扬。适者生存，不主故常。人猿揖别，挺起脊梁。劳动造人，历尽沧桑。
幕天席地，饮露餐霜。栉风沐雨，昼行夜藏。茹毛饮血，食果为粮。穴居野处，袭叶为裳。
钻木取火，文明之光。物竞天择，万物灵长。
3．人文初祖
赤县神州，地老天荒。文明古国，源远流长。物华天宝，灿烂辉煌。人杰地灵，万世其昌。
三皇五帝，视民如伤。经始大业，万古流芳。神农教耕，沐雨经霜。遍尝百草，救死扶伤。
轩辕黄帝，始垂衣裳。成命百物，律吕调阳。结绳记事，不得其详。仓颉造字，天雨粟粮。
刀耕火种，驯牛牧羊。春耕夏耘，秋收冬藏。日出而作，植谷采桑。日落而息，处顺安常。
尧天舜日，鼓腹击壤。天下为公，尧舜禅让。大禹治水，深孚众望。过门不入，千古传唱。
4．文武之道
夏桀商纣，多行不义。酒池肉林，骄奢淫逸。怙恶不悛，声名狼藉。恶贯满盈，众叛亲离。
文王兴周，鸣琴而治。政简刑清，有凤来仪。拘而演易，太极两仪。变化无穷，天人合一。
吉凶祸福，昼乾夕惕。天行其健，自强不息。武王伐纣，仁义之师。吊民伐罪，发扬蹈厉。
牧野之战，灭此朝食。放牛归马，与民休息。文武之道，一张一弛。礼乐刑政，宽猛相济。
周公吐哺，宵衣旰食。天下归心，沐仁浴义。
5．五霸七雄
东周王权，有名无实。礼崩乐坏，鞭长莫及。五霸七雄，各行其是。喧宾夺主，比权量力。
厉兵秣马，攻城略地。远交近攻，弱肉强食。名公巨卿，门庭若市。千金买骨，轻财重士。
食客三千，良莠不齐。待价而沽，择木而栖。毛遂自荐，露才扬己。脱颖而出，名噪一时。
鸡鸣狗盗，等而下之。东奔西走，随物应机。郑伯克段，蔑伦悖理。处心积虑，不寒而栗。
宋襄之仁，贻误战机。假仁纵敌，兵法大忌。越王勾践，辱国丧师。卧薪尝胆，报仇雪耻。
商鞅变法，顿纲振纪。断而敢行，斧钺不避。开罪权贵，五马分尸。闻者兴起，顽廉懦立。
赵武灵王，四面受敌。胡服骑射，高见远识。围魏救赵，声东击西。田忌赛马，动态博弈。
悲歌易水，风萧萧兮。图穷匕见，士死知己。李冰父子，兴修水利。天府之国，沃野千里。
都江古堰，百世之利。帝王霸业，望尘莫及。
6．百家争鸣
诸子百家，应运而生。百花竞放，百家争鸣。各抒己见，异彩纷呈。畅所欲言，众说纷纭。
智者见智，仁者见仁。著书立说，各显其能。儒家学说，以仁为本。中庸之道，修齐治平。
克己复礼，天下归仁。己所不欲，勿施于人。道德文章，历久弥新。春风化雨，泽被苍生。
老庄之道，有无相生。深藏若虚，独善其身。绝圣弃智，和光同尘。遗世独立，小国寡民。
清心寡欲，与世无争。顺其自然，返朴归真。墨家巨子，重厚少文。克勤克俭，身体力行。
非攻兼爱，排难解纷。摩顶放踵，舍己为人。法家治国，政出一门。君主专权，以刑去刑。
令行禁止，富国强兵。严刑峻法，民不堪命。名家善辩，领异标新。白马非马，钩深索隐。
苏秦张仪，合纵连横。朝秦暮楚，斗角勾心。巧舌如簧，娴于辞令。高谈雄辩，绵里藏针。
孙子兵法，奇正相生。出神入化，莫测高深。兵不厌诈，出奇制胜。诱敌深入，排兵布阵。
攻心为上，兵不血刃。知己知彼，百战百胜。
7．万世师表
大哉孔子，博闻精思。任重道远，格物致知。十五志学，发愤忘食。举一反三，闻一知十。
见贤思齐，闻过则喜。敏而好学，三十而立。首创私学，传授六艺。教学相长，能者为师。
有教无类，不偏不倚。因材施教，有的放矢。诲人不倦，苦心孤诣。循循善诱，发蒙启蔽。
温故知新，日省月试。不耻下问，学无常师。周游列国，颠沛造次。君子固穷，蹈仁履义。
春秋笔法，微言大义。删诗定礼，垂范百世。述而不作，知人论世。煌煌论语，一言穷理。
安贫乐道，朝闻夕死。川流不息，逝者如斯。无冕素王，百世之师。金声玉振，高山仰止。
孟母三迁，善择邻里。近墨者黑，近朱者赤。断机训子，郑重其事。教子有方，尽心竭力。
劳其筋骨，苦其心志。亚圣孟子，终成大器。富贵不淫，贫贱不移。威武不屈，舍生取义。
平治天下，鸿鹄之志。舍我其谁，浩然之气。
8．诗经楚辞
诗三百篇，直抒胸臆。兴观群怨，诗以言志。窈窕淑女，谦谦君子。一日不见，如三秋兮。
雨雪霏霏，杨柳依依。行道迟迟，载渴载饥。乐而不淫，止乎礼义。悠悠我思，中心藏之。
屈子行吟，颠沛流离。上下求索，参天地兮。离骚天问，金相玉质。黄钟大吕，沉博绝丽。
香草美人，衔华佩实。怀瑾握瑜，秉德无私。举世皆浊，百感交集。负石沉湘，端午享祭。
9．秦皇汉武
秦皇嬴政，前无古人。席卷八荒，整顿乾坤。中央集权，雷厉风行。设郡立县，同轨共文。
师心自用，独断专行。焚书坑儒，万马齐喑。万里长城，蛟跃龙腾。气势磅礴，横亘古今。
佞臣赵高，利令智昏。巧言令色，借刀杀人。指鹿为马，包藏祸心。生灵涂炭，民怨沸腾。
陈胜吴广，篝火狐鸣。登高一呼，应者如云。揭竿而起，斩木为兵。星火燎原，三户亡秦。
西楚霸王，拔山举鼎。万夫莫当，勇冠三军。破釜沉舟，先声夺人。一以当十，雷霆万钧。
火烧阿房，一意孤行。匹夫之勇，妇人之仁。鸿沟中分，鸣金收兵。四面楚歌，心灰意冷。
霸王别姬，乌江自刎。英雄本色，江山美人。生为人杰，叱咤风云。死亦鬼雄，青史留名。
汉祖刘邦，市井平民。斩蛇逐鹿，临机制胜。避实就虚，捷足先登。约法三章，收买人心。
鸿门赴宴，如履薄冰。随机应变，虎口余生。招贤纳士，举贤使能。左右逢源，小屈大伸。
威加海内，舞笔弄文。衣锦还乡，竖子成名。淮阴韩信，饱经忧患。怀才不遇，一筹莫展。
落魄江湖，时乖运蹇。胯下之辱，委曲求全。登坛拜将，独当一面。明修暗度，背水一战。
韩信将兵，多多益善。十面埋伏，稳操胜券。国士无双，如日中天。兔死狗烹，负屈含冤。
成也萧何，时来运转。败也萧何，感慨万端。
文景之治，开物成务。休养生息，轻徭薄赋。以农为本，卖刀买犊。精耕细作，五谷丰熟。
安居乐业，自给自足。强本节用，民殷国富。萧规曹随，驾轻就熟。无为而治，黄老之术。
武帝刘彻，允文允武。雄才大略，高瞻远瞩。犁庭扫穴，开疆拓土。罢黜百家，独尊儒术。
李广难封，命蹇数奇。桃李不言，下自成蹊。张骞出使，不远万里。丝绸之路，沟通中西。
苏武牧羊，心存社稷。卧雪吞毡，矢志不移。昭君出塞，深明大义。琵琶胡语，如诉如泣。
太史公迁，大家风范。子承父业，家学渊源。犯颜直谏，仗义执言。奇耻大辱，负重致远。
学究天人，大笔如椽。通达古今，成一家言。鸿篇巨制，树碑立传。独树一帜，别开生面。
传神写照，飞文染翰。秉笔直书，言近旨远。无韵离骚，藏诸名山。史家绝唱，不刊之典。
王莽摄政，谦恭下士。沽名钓誉，偷天换日。托古改制，徒劳无益。朝令夕改，人亡政息。
光武中兴，回天挽日。正本清源，与民更始。班超马援，胸怀大志。投笔从戎，马革裹尸。
不入虎穴，焉得虎子。西域岭南，立功立事。
10．三国演义
东汉末年，民生凋敝。兵荒马乱，群雄竞起。枭雄曹操，首屈一指。龙骧虎步，踌躇满志。
唯才是举，远见卓识。济济多士，如虎添翼。发号施令，假传圣旨。身经百战，出生入死。
青梅煮酒，旁敲侧击。梦中杀人，狐性多疑。望梅止渴，略施小计。割发代首，工于心计。
对酒当歌，横槊赋诗。才兼文武，独步一时。老骥伏枥，志在千里。烈士暮年，壮心不已。
诸葛孔明，惊才风逸。上知天文，下知地理。宁静致远，淡泊明志。用行舍藏，韬晦待时。
三顾茅庐，精诚所至。知遇之恩，投桃报李。隆中对策，审时度势。指点江山，面授机宜。
临危受命，六出奇计。运筹帷幄，决胜千里。舌战群儒，力排众议。草船借箭，妙算神机。
巧借东风，火烧赤壁。空城妙计，化险为夷。七擒七纵，有胆有识。六出祁山，矢志不移。
文韬武略，经天纬地。苦心经营，不遗余力。事必躬亲，日理万机。出师未捷，积劳成疾。
鞠躬尽瘁，死而后已。后继无人，此恨何及。
武圣关羽，义薄云天。赤胆忠心，神人共鉴。桃园结义，相见恨晚。生死与共，披肝沥胆。
身在曹营，忠心在汉。过关斩将，一往无前。华容让道，网开一面。知恩图报，仰不愧天。
刮骨疗毒，处之泰然。夜读春秋，手不释卷。单刀赴会，视若等闲。水淹七军，智勇双全。
位高权重，志得意满。顾盼自雄，自负不凡。痛失荆州，令人扼腕。败走麦城，虎落平川。
三强会战，临军对阵。决一雌雄，赤壁鏖兵。旌旗蔽日，樯橹连云。刀枪林立，剑戟森森。
风猛火烈，流急水深。人喊马嘶，鼓角齐鸣。短兵相接，弓折刀尽。血海尸山，触目惊心。
曹军败北，豕突狼奔。灰飞烟灭，片甲不存。周郎赤壁，羽扇纶巾。以寡敌众，大获全胜。
成事在天，谋事在人。天下大势，鼎足三分。
11．名士风流
建安风骨，三曹七子。各领风骚，驰名当世。登高能赋，龙章凤姿。辞丰意雄，高情远致。
文章风尚，民情物理。经国大业，不朽盛事。北海孔融，狷介之士。酒虎诗龙，负才任气。
陈王曹植，辞藻华丽。才高八斗，时运不济。兄弟阋墙，七步成诗。煮豆燃萁，相煎何急。
洛神之赋，绝妙好辞。出水芙蓉，明眸皓齿。凌波微步，婀娜多姿。风流蕴藉，沁人心脾。
魏晋风度，特立独行。名士风流，卓尔不群。嵇琴阮啸，自由放任。我行我素，旁若无人。
恃才傲物，盛气凌人。落拓不羁，桀骜不驯。广陵散绝，千载琴音。六马仰秣，旷古高韵。
书圣右军，传世兰亭。矫若惊龙，飘若浮云。谢公灵运，独辟蹊径。寄情山水，怡志养神。
渊明高士，野鹤闲云。高风亮节，玉洁冰清。不阿权贵，挂冠归隐。采菊东篱，望峰息心。
孤芳自赏，鹤立鸡群。世外桃源，空谷足音。
12．多事之秋
晋末乱世，多事之秋。兵连祸结，沧海横流。肉食者鄙，未能远谋。新亭对泣，借酒浇愁。
祖逖之誓，气冲牛斗。闻鸡起舞，击楫中流。枕戈待旦，先拔头筹。声名鹊起，动辄得咎。
前功尽弃，痛心疾首。郁郁而终，壮志未酬。淝水之战，来者不善。投鞭断流，大言不惭。
一触即溃，人仰马翻。落花流水，抱头鼠窜。草木皆兵，心惊胆寒。风声鹤唳，魂飞魄散。
铩羽而归，只轮不返。一蹶不振，瓦解星散。
乐府民歌，璞玉浑金。鼓角横吹，西曲吴声。关山迢递，木兰从军。巾帼英雄，屡战屡胜。
东南雀飞，连理同心。棒打鸳鸯，绵绵此恨。文心雕龙，体大思精。举例发凡，文论之尊。
骈四俪六，天机云锦。洛阳纸贵，共赏奇文。
隋帝杨坚，千秋人物。一统天下，鼎新革故。暴君杨广，荒淫无度。大逆不道，杀兄弑父。
横征暴敛，巧立名目。衣冠禽兽，暴殄天物。好大喜功，大兴土木。开凿运河，南北通途。
劳民伤财，危机四伏。祸不旋踵，引颈就戮。
13．大唐雄风
唐宗世民，十八举兵。龙腾云起，虎啸风生。众望所归，发政施仁。励精图治，民为邦本。
前车之鉴，警钟长鸣。载舟覆舟，发人深省。广开言路，知人善任。从谏如流，亲贤远佞。
魏征直谏，面折廷争。房谋杜断，练达老成。科举取士，选贤任能。英雄入彀，龙跃凤鸣。
贞观之治，万象更新。风调雨顺，霞蔚云蒸。路不拾遗，四海升平。夜不闭户，海晏河清。
武后建周，改朝换姓。不让须眉，旷古绝伦。大权独揽，高下在心。日月当空，六亲不认。
众矢之的，物议沸腾。依然故我，置若罔闻。墓碑无字，聚讼纷纭。是非功过，自有公论。
盛唐气象，大风泱泱。兼收并蓄，博采众长。四方辐辏，万流景仰。风清弊绝，物阜民康。
甲第连云，画栋雕梁。琼楼玉宇，金碧辉煌。通都大邑，人来人往。车水马龙，纷纷攘攘。
文成公主，和亲入藏。近悦远来，日使遣唐。丝绸古道，驼队相望。商旅如云，迎来送往。
敦煌石窟，艺术宝藏。鬼斧神工，穷形尽相。金刚怒目，佛像端庄。力士凶猛，飞天轻翔。
吴带当风，飘拂飞扬。下笔风雷，淋漓酣畅。文人墨客，风流倜傥。怡然自得，裘马清狂。
英雄豪杰，志在四方。意气风发，慷慨激昂。八面来风，心驰神往。文化交融，其道大光。
开元盛世，好景不长。承平日久，袭故守常。偏听偏信，用人不当。英雄气短，儿女情长。
杨家有女，仪态万方。千娇百媚，国色天香。月貌花容，桃羞杏让。倾国倾城，身显名扬。
渔阳鼙鼓，惊破霓裳。安史之乱，当头一棒。变生不测，临阵磨枪。仓卒应战，损兵折将。
劫后余生，一落千丈。天下汹汹，人心惶惶。积重难返，病入膏肓。风雨飘摇，名存实亡。
佛教西来，落地生根。慈悲为怀，普度众生。晨钟暮鼓，古寺青灯。四大皆空，梦幻泡影。
善男信女，心虔志诚。长斋礼佛，看破红尘。苦海无边，因果报应。回头是岸，革面洗心。
玄奘鉴真，得道高僧。西行东渡，自度度人。六祖慧能，明心见性。大彻大悟，六根清净。
当头棒喝，醍醐灌顶。不立文字，以心传心。
唐诗奇葩，精妙绝伦。登峰造极，炉火纯青。意在笔先，一气呵成。千锤百炼，精益求精。
雍容典雅，珠圆玉润。琅琅上口，掷地有声。诗仙李白，文如其人。斗酒百篇，鬼哭神惊。
妙笔生花，流水行云。羚羊挂角，无迹可寻。信手拈来，浑然天成。才华横溢，超凡入圣。
诗圣杜甫，忧国忧民。切中时弊，入木三分。沉郁顿挫，风骨峭峻。陈言务去，惜墨如金。
穷而后工，波澜老成。锋发韵流，下笔有神。浊酒空壶，酌古斟今。广厦万间，好梦难成。
14．亡国长恨
南唐后主，绝代才人。不识干戈，荒于朝政。国破家亡，忍辱偷生。阶下之囚，悲不自胜。
不堪回首，触景生情。天上人间，刻骨铭心。春花秋月，低唱浅斟。流水落花，人生长恨。
故国之思，魂牵梦萦。字字血泪，感人至深。
15．清明上河
宋祖匡胤，羽翼既成。陈桥兵变，黄袍加身。江山垂统，先发制人。杯酒释兵，开心见诚。
强干弱枝，内重外轻。正理平治，偃武修文。清明上河，游人如云。张灯结彩，积玉堆金。
酒楼茶肆，谈笑风生。勾栏瓦舍，鼓瑟吹笙。青天包公，正大光明。疾恶如仇，为民请命。
明察秋毫，举重若轻。片言折狱，明正典刑。铁面无私，大义灭亲。执法如山，不徇私情。
廉洁奉公，堂堂正正。两袖清风，高悬明镜。
16．半壁江山
狼烟四起，南风不竞。靖康之耻，莫此为甚。高宗南渡，一夕数惊。丧家之犬，死里逃生。
偏安一隅，粉饰太平。残山剩水，歌舞升平。三秋桂子，香风熏人。十里荷花，悦目赏心。
醉生梦死，麻木不仁。及时行乐，苟且偷生。山雨欲来，黑云压城。忠臣义士，泣血椎心。
武穆岳飞，三十功名。还我河山，热血沸腾。岳母刺字，铭刻在心。精忠报国，社稷之臣。
整军经武，保国安民。号令如山，鸡犬不惊。壮怀激烈，义愤填膺。怒发冲冠，威风凛凛。
金戈铁马，坚甲利兵。捷报频传，声威大震。指日可待，黄龙痛饮。仰天长叹，功败垂成。
奸臣秦桧，祸国殃民。引狼入室，屈节辱命。卖国求荣，狼子野心。为虎作伥，俯首听命。
莫须有罪，血口喷人。欺天罔地，自毁长城。东窗事发，人神共愤。遗臭万年，盖棺论定。
青山忠骨，万古长春。白铁佞臣，千古骂名。
稼轩放翁，剑胆琴心。中原北望，悲愤填膺。楼船夜雪，铁马秋风。栏杆拍遍，醉里挑灯。
慷慨悲歌，报国无门。赍志以殁，抱恨终身。元师南下，风卷残云。半壁江山，大厦将倾。
孤臣遗老，断梗浮萍。势单力薄，孤掌难鸣。山河破碎，托孤寄命。主辱臣死，神州陆沉。
文公天祥，碧血丹心。坚贞不屈，铁骨铮铮。蹈节死义，杀身成仁。天地正气，永照汗青。
17．文章宗匠
文章宗匠，同声相应。经纶天下，著述等身。范公仲淹，宠辱不惊。先忧后乐，胸有甲兵。
欧阳文忠，诗文革新。醉翁之意，山水寓情。司马君实，博古通今。资治通鉴，以史为镜。
荆公安石，变法维新。矫世变俗，激浊扬清。程朱理学，先知后行。发微阐精，穷理尽性。
三纲五常，道心治民。灭绝人欲，斯道何明？
宋词瑰宝，炳炳麟麟。含英咀华，寄兴寓情。清词丽句，情文相生。字字珠玑，清音幽韵。
豪放婉约，相反相成。运用之妙，存乎一心。东坡居士，天纵多能。旷世逸才，妙绝时人。
随遇而安，乐天知命。豁达大度，豪气干云。大江东去，风流淘尽。铜琶铁板，响遏行云。
才女清照，绣口锦心。绿肥红瘦，俊逸清新。寻寻觅觅，冷冷清清。哀感顽艳，凄婉动人。
18．一代天骄
塞外茫茫，一望无际。天似穹庐，地广人稀。大漠孤烟，长河落日。风吹草低，牛羊遍地。
蒙古健儿，豪放不羁。逐草而居，东迁西徙。好勇斗狠，孔武有力。纵酒放歌，痛快淋漓。
成吉思汗，异军突起。一代天骄，无与伦比。弯弓射雕，气吞万里。纵横驰骋，所向披靡。
以战养战，因敌取资。烧杀抢掠，无所顾忌。东征西讨，马不停蹄。横扫欧亚，天下无敌。
19．明朝兴衰
红巾起义，此起彼伏。风起云涌，群雄逐鹿。明祖元璋，大展宏图。积草屯粮，兵劲城固。
后发制人，东荡西除。各个击破，降龙伏虎。开基立业，建元洪武。鸟尽弓藏，滥杀无辜。
锦衣横行，如狼似虎。生杀予夺，株连九族。魏氏阉党，飞扬跋扈。一手遮天，政由己出。
招权纳贿，藏垢纳污。孝子贤孙，城狐社鼠。东厂西厂，残民害物。率兽食人，鹰犬塞途。
血雨腥风，道路以目。罪恶滔天，罄竹难书。
天灾人祸，民不聊生。官逼民反，李闯起兵。均田免粮，旗帜鲜明。转战千里，行踪无定。
进退失据，险象环生。一波三折，大功告成。称孤道寡，得意忘形。追赃助饷，杀气腾腾。
祸乱相寻，红颜薄命。冲冠一怒，开关降清。腹背受敌，形格势禁。大顺政权，短寿促命。
郡王成功，救危扶倾。南征北战，移师金门。收复台湾，指挥若定。金瓯无缺，顺天应人。
郑和远航，大张旗鼓。宣威异域，举世瞩目。舳舻千里，观者如堵。乘风破浪，风雨无阻。
飘洋过海，观风察俗。奇珍异宝，互通有无。七下西洋，应付自如。绝域殊方，心悦诚服。
霞客远游，视险如夷。风尘仆仆，穿荆度棘。跋山涉水，乐此不疲。寻幽探胜，甘之如饴。
溶洞石林，光怪陆离。暗河伏流，有声无迹。溯流穷源，循名责实。析微察异，世传游记。
20．康乾盛世
清朝太祖，一世之雄。白山黑水，戎马倥偬。创业未半，饮恨而终。后继有人，风虎云龙。
兵强马壮，有恃无恐。虎视眈眈，待机而动。问鼎中原，来势汹汹。长驱直入，创业垂统。
康乾盛世，文治武功。四库全书，取精用宏。民族融合，移孝为忠。幅员辽阔，四海一统。
思想桎梏，言出祸从。妄自尊大，囿于传统。
21．晚清悲歌
清廷积弱，强敌环伺。闭关锁国，坐失机宜。达官显贵，玩物丧志。王侯将相，文恬武嬉。
故步自封，自以为是。夜郎自大，不自量力。虎门销烟，可歌可泣。鸦片战争，一败涂地。
南京条约，赔款割地。落后挨打，卑躬屈膝。西方列强，船坚炮利。明火执仗，横行无忌。
狼狈为奸，沆瀣一气。蚕食鲸吞，变本加厉。太平天国，金田起义。波澜壮阔，惊天动地。
建都天京，分庭抗礼。矜功伐能，忘乎所以。自相残杀，大伤元气。重整旗鼓，有心无力。
英法联军，狼贪虎视。火烧名园，掳掠京畿。洗劫一空，残垣断壁。坐地分赃，令人发指。
洋务运动，识时通变。御侮自强，刻不容缓。师夷长技，取长补短。中体西用，瑕瑜互见。
兴办实业，热火朝天。舍本逐末，事倍功半。甲午海战，炮火连天。事事掣肘，孤立无援。
舰队官兵，浴血奋战。视死如归，捐躯赴难。北洋水师，毁于一旦。京师震恐，举国哗然。
马关条约，辱国丧权。千年变局，人心震撼。严译名著，原富天演。优胜劣汰，真知灼见。
公车上书，直言切谏。百日维新，昙花一现。浏阳谭公，侠肝义胆。冲决网罗，毅然决然。
有心杀贼，无力回天。从容就义，血荐轩辕。垂帘听政，苟延残喘。瀛台落日，风雨如磐。
义和团众，赤手空拳。扶清灭洋，可悲可叹。八国联军，荷枪实弹。杀人如麻，欲壑难填。
末代王朝，日薄西山。内外交困，天怒人怨。
22．西学东渐
有识之士，忧心如焚。反思制度，传播文明。西学东渐，耳目一新。欧风美雨，心开目明。
希腊文明，理性精神。罗马政治，共和公民。文艺复兴，倡导人文。宗教改革，观念创新。
启蒙运动，深入人心。天赋人权，不刊之论。民主自由，博爱平等。科技发明，工业革命。
孙公逸仙，民国之父。百折不挠，备尝艰苦。仁人志士，挺身而出。赴汤蹈火，义无反顾。
武昌首义，振臂一呼。辛亥革命，拉朽摧枯。推翻帝制，欢欣鼓舞。建立民国，鸿业远图。
三民五权，共和之路。步履维艰，进退维谷。窃国大盗，民贼独夫。倒行逆施，死有余辜。
军阀混战，穷兵黩武。封建残余，根深蒂固。五四运动，如火如荼。知识分子，大声疾呼。
反帝反封，奋身不顾。提倡白话，反对八股。开启民智，移风易俗。科学民主，必由之路。
文明碰撞，际会风云。中西论战，反躬自省。祖宗成法，错节盘根。抱残守缺，创巨痛深。
全盘西化，急于求成。生搬硬套，矫枉过正。鉴往知来，熔古铸今。中西合璧，相辅相成。
传统文化，批判继承。融汇贯通，去芜存精。周虽旧邦，其命唯新。观乎人文，天下化成。
23．传承文明
中华文化，生生不息。博大精深，璀璨瑰丽。华夏为号，炎黄为旗。龙凤为图，汉字为记。
典章文物，经史子集。文化积淀，书不尽意。厚德载物，通天彻地。薪火相传，百
世一系。
24．礼仪之邦
礼仪之邦，重情重义。以和为贵，求同存异。推己及人，设身处地。温良恭俭，忠信孝悌。
尊老爱幼，子孝父慈。天伦之乐，儿孙绕膝。幼有所养，关怀备至。老有所终，反哺之私。
舐犊之爱，倚闾之思。寸草春晖，昊天罔极。手足之情，同气连枝。兄友弟恭，深情厚谊。
青梅竹马，心有灵犀。两情相悦，山盟海誓。燕尔新婚，如胶似漆。伉俪情深，连理比翼。
相敬如宾，善解人意。白头偕老，恩爱夫妻。高山流水，惺惺相惜。取友必端，管宁割席。
莫逆之交，同休共戚。一诺千金，无信不立。街坊邻里，和衷共济。守望相助，唇齿相依。
成人之美，乐善好施。见义勇为，水火不辞。四海为家，天涯游子。白云亲舍，莼鲈之思。
树高千丈，情系故里。叶落归根，敬恭桑梓。中秋佳节，婵娟千里。花好月圆，今夕何夕。
除夕春节，良辰吉日。辞旧迎新，吉祥如意。
25．百年树人
十年树木，百年树人。国之大计，教育为本。为人师表，明德惟馨。蜡炬成灰，春蚕丝尽。
言传身教，金针度人。潜移默化，春风风人。学海无涯，力学笃行。书山有路，天道酬勤。
悬梁刺股，映雪囊萤。凿壁偷光，立雪程门。废寝忘食，枕典席文。目不窥园，聚精会神。
滴水穿石，磨杵成针。锲而不舍，持之以恒。学而不厌，循序渐进。逆水行舟，知难而进。
行成于思，业精于勤。厚积薄发，学无止境。立身处世，洁身慎行。温柔敦厚，敬业乐群。
严于律己，宽以待人。从善如流，三省吾身。光明磊落，抱诚守真。志存高远，出类拔群。
26．琴棋书画
琴棋书画，闲情逸致。弦外之音，蕴藏哲理。繁弦急管，敲金击石。阳春白雪，品竹调丝。
千回百转，穿云裂石。八音迭奏，绕梁三日。纹枰玉子，棋布错峙。纵横捭阖，不可端倪。
楚河汉界，别有天地。棋逢对手，袖里玄机。三真六草，炫异争奇。龙飞凤舞，渴骥怒猊。
铁画银钩，劲骨丰肌。颜筋柳骨，遒劲有力。妙手丹青，尺幅千里。烘云托月，开心写意。
画龙点睛，神来之笔。逸态横生，画中有诗。
27．乐山乐水
渔樵耕读，林泉之志。竹篱茅舍，墟烟依依。烟波钓徒，雨蓑风笠。曲水流觞，枕流漱石。
梅兰竹菊，雅人高致。月白风清，心旷神怡。霞友云朋，梅妻鹤子。胸有丘壑，鸥鹭忘机。
梦游天姥，泛舟赤壁。灞桥烟柳，阳关羌笛。乐山乐水，风光月霁。回归自然，物我一体。
28．建筑园林
古典建筑，匀齐对称。秦砖汉瓦，玉石鼎铛。飞檐斗拱，碧瓦朱甍。流金溢彩，雕龙画凤。
重楼飞阁，美奂美轮。桂殿兰宫，庭院深深。园林艺术，匠心独运。移天缩地，小山假景。
曲径通幽，移步换景。诗情画意，怡情养性。
29．寓言故事
寓言故事，妙趣横生。言简意赅，引人入胜。掩耳盗铃，自欺欺人。刻舟求剑，冥顽不灵。
买椟还珠，舍质求文。画蛇添足，自作聪明。守株待兔，坐享其成。狐假虎威，仗势欺人。
揠苗助长，欲益反损。邯郸学步，东施效颦。运斤成风，神乎其神。叶公好龙，徒有虚名。
杞人忧天，荒诞不经。杯弓蛇影，疑鬼疑神。滥竽充数，南郭先生。井底之蛙，孤陋寡闻。
南辕北辙，背道而行。黔驴技穷，无计可生。塞翁失马，祸福相生。愚公移山，有志竟成。
30．戏曲小说
戏曲杂剧，喜闻乐见。曲尽其妙，动人心弦。梨园弟子，优孟衣冠。惟妙惟肖，活灵活现。
窦娥奇冤，动地感天。待月西厢，天假良缘。长生殿内，悱恻缠绵。血溅桃扇，柔肠寸断。
京剧国粹，鳌头独占。粉墨登场，锣鼓喧天。科班出身，字正腔圆。抑扬顿挫，有板有眼。
生旦净丑，争奇斗艳。各擅胜场，众口交赞。
古典小说，雅俗共赏。四大名著，不朽篇章。才子佳人，帝王将相。市井之徒，纨绔膏粱。
悲欢离合，荣辱兴亡。人情冷暖，世态炎凉。呼之欲出，跃然纸上。百读不厌，击节称赏。
齐天大圣，百炼成钢。腾云驾雾，登界游方。大闹天宫，横冲直撞。呵佛骂祖，作乱犯上。
西天取经，水阔山长。荆棘塞途，路在何方。妖魔鬼怪，魑魅魍魉。荼毒生灵，兴风作浪。
猴王悟空，从天而降。火眼金睛，变幻无常。神通广大，保驾护航。降妖除魔，遇难呈祥。
逼上梁山，地煞天罡。铤而走险，雄踞一方。歃血为盟，捻土为香。有福同享，有难同当。
啸聚山林，其应如响。劫富济贫，敢作敢当。梁山好汉，破军杀将。水来土掩，兵来将挡。
水泊梁山，固若金汤。替天行道，除暴安良。聚义而兴，迂忠而亡。轰轰烈烈，生死何妨。
红楼梦幻，迷离惝恍。假语村言，谁解痴狂。通灵宝玉，惜玉怜香。寻愁觅恨，似傻如狂。
黛玉葬花，百结愁肠。风刀霜剑，满目凄凉。金玉良缘，水月镜像。木石前盟，殒玉消香。
贾王史薛，金玉满堂。裘敝金尽，暮景残光。飞鸟投林，渺渺茫茫。太虚幻境，世事无常。
31．侠义精神
中国功夫，强身健体。内外双修，刚柔相济。吐纳导引，调心整息。动若脱兔，静若处子。
少林武当，武林圣地。南拳北腿，神乎其技。拳经剑谱，不传之秘。勤学苦练，十年面壁。
路见不平，行侠仗义。锄强扶弱，伸张正义。尚武精神，阳刚之气。平民百姓，心向往之。
武侠小说，风靡一时。成人童话，匪夷所思。绿林好汉，江湖义气。不拘小节，放浪行迹。
亡命之徒，害人害己。狐朋狗友，乌烟瘴气。刀客剑侠，轻生重义。人在江湖，身不由己。
快意恩仇，萍踪浪迹。刀光剑影，身怀绝技。百步穿杨，借力打力。踏雪无痕，飞檐走壁。
侠骨柔情，红颜知己。爱恨情仇，万缕千丝。英雄无泪，豪侠尚义。至情至性，仁者无敌。
32．饮食文化
烹调饮食，八大菜系。食不厌精，脍不厌细。风味小吃，比比皆是。满汉全席，列鼎而食。
山珍海味，雕盘绮食。美酒佳肴，香留唇齿。色香味形，融为一体。菜名如诗，别出新意。
玉液琼浆，香飘十里。以酒会友，惜客好义。置酒高会，座无虚席。开怀畅饮，酒逢知己。
觥筹交错，春风和气。酒酣耳热，谈天说地。猜拳行令，使酒仗气。日暮酒阑，杯盘狼藉。
醉眼朦胧，言不达意。尽欢而散，旧雨新知。骚人墨客，他乡故知。一觞一咏，饮酒赋诗。
把酒临风，陶然忘机。神游物外，壶中天地。以茶代酒，清神爽气。生津止渴，开郁养体。
灵芽玉瓯，云雾绿溪。微缕吐馨，清香四溢。文人雅士，品茗引思。碧蕊天味，清苦到底。
33．商业文明
将本求利，天经地义。仓禀丰实，富而好礼。利来利往，攘攘熙熙。民自为市，善者因之。
义利并重，农末相资。通商惠工，民生国计。管仲相齐，商贾云集。富民强国，经纶济世。
陶朱范蠡，商业祖师。持筹握算，百不失一。长安道上，六街三市。南来北往，盛极一时。
东南形胜，纷华靡丽。市列珠玑，户盈罗绮。六朝金粉，繁华胜地。商铺店坊，鳞次栉比。
针头线脑，油盐柴米。绫罗绸缎，陶瓷玉器。茶酒香药，书画金石。琳琅满目，目不暇给。
富商巨贾，囤积居奇。长袖善舞，无往不利。坐贾行商，研桑心计。贱敛贵出，不失时机。
小本经营，勤业乐事。精打细算，铢累寸积。不法之徒，欺行霸市。尔虞我诈，背信弃义。
坑蒙拐骗，伤天害理。假冒伪劣，千夫所指。百年老店，货真价实。买卖公平，童叟无欺。
和气生财，日增月益。诚实守信，互惠互利。
十里洋场，纸醉金迷。五方杂处，鱼龙混迹。冒险乐园，赌彩一掷。流氓大亨，追名逐利。
民族工业，满目疮痍。左支右绌，难以为继。工商巨子，奋袂而起。实业救国，手足胼胝。
状元张謇，及锋而试。弃政从商，风云之志。东方之珠，国际都市。摩天大楼，拔地而起。
中西荟萃，万商云集。购物天堂，游人如织。金融投资，航运贸易。波谲云诡，操赢致奇。
法治社会，自由经济。生机勃勃，日新月异。
34．科技之光
河图洛书，鸿爪雪泥。天文历法，规天矩地。九章算术，条分缕析。圆周密率，析毫剖厘。
夏鼎商彝，国之重器。冶铁煮盐，民生所系。能工巧匠，不可胜计。赵州拱桥，气吞虹霓。
蔡伦造纸，毕?活字。磁针指南，火药霹雳。四大发明，人类福祉。有口皆碑，丰功伟绩。
中华医学，自成体系。五行生克，阴阳相济。望闻问切，本草金石。妙手回春，悬壶济世。
对症下药，标本兼治。延年益寿，固本养气。
35．江山如画
锦绣中华，江山万里。钟灵毓秀，瑰奇壮丽。名山大川，洞天福地。人文景观，名胜古迹。
雪域高原，世界屋脊。莽莽昆仑，横空出世。天山南北，绿洲戈壁。林海雪原，冰天雪地。
泰山独尊，封禅拜祭。嵩山禅宗，少林绝技。黄山松石，斗怪争奇。华山独径，绝壁悬梯。
武陵桃源，雾锁烟迷。蓬莱仙境，蜃楼海市。西湖潋滟，浓淡相宜。钱塘潮涌，沸天震地。
天涯海角，花香四季。宝岛台湾，风光旖旎。鱼米之乡，膏腴之地。桂林山水，天下第一。
黄河九曲，逶迤天际。壶口飞瀑，磅礴大气。长江奔腾，一泻千里。三峡湍流，千仞壁立。
百川归海，汪洋恣肆。一碧万顷，鸥翔鳞集。文明摇篮，九州禹迹。炎黄子孙，繁衍生息。
江山如画，叹为观止。千古风流，感慨系之。
36．继往开来
大浪淘沙，千古兴亡。继往开来，慨当以慷。世界潮流，浩浩荡荡。顺之者昌，逆之者亡。
人类环境，共存共亡。和平发展，时代方向。国际接轨，迎头赶上。知识经济，来日方长。
信息网络，势不可挡。生命科学，初露锋芒。纳米技术，前途无量。宇宙探索，太空翱翔。
莘莘学子，祖国栋梁。科教兴国，奋发图强。民族团结，繁荣富强。国家统一，人心所向。
曾经沧海，多难兴邦。复兴中华，再创辉煌。